**TÁJÉKOZTATÓ  
az elnyert támogatás felosztásához, és az elszámoló lap kitöltéséhez**

A 2024. évi Feladat Alapú Pályázatokra (FAP) az Alelnöki Tanács döntése alapján elnyert támogatási összegek elszámolásával kapcsolatban az alábbiakra hívjuk fel a figyelmet:

1. Az elnyert támogatás minden esetben bruttó összeg, vállalkozási szerződések esetében tartalmazza a fizetendő ÁFA-t (27%), megbízási szerződések esetében tartalmazza a kifizetőt terhelő szociális hozzájárulási adó (SZOCHO) összegét is, ez 2024. évben 13% terhet jelent. Nyugdíjas esetében a munkaadónak járulékfizetési kötelezettsége nem keletkezik.
2. Az elszámoló lap kitöltésekor az elnyert támogatásnak az érintettek közötti felosztását az előző pontokban foglaltakra figyelemmel kell elvégezni. Példával szemléltetve:

1 millió Ft elnyert támogatás esetén maximum felosztható:

* **megbízási** **díj** keretében: **895 255 Ft[[1]](#footnote-1)** (+ 104 745**[[2]](#footnote-2)** = 1 000 000 Ft)
* vagy **AAM egyéni vállalkozói díj** keretében: **AAM[[3]](#footnote-3)1 000 000 Ft**
* vagy **vállalkozói** **díj** keretében:**1 000 000 Ft** (787 400 Ft + 212 600 ÁFA)

500 000 Ft elnyert támogatás esetén maximum felosztható:

* **megbízási** **díj** keretében: **447 628 Ft[[4]](#footnote-4)** (+ 52 372**[[5]](#footnote-5)** = 500 000 Ft)
* vagy **vállalkozói** **díj** keretében:**500 000 Ft** (393 700 Ft + 106 300 ÁFA)

**Értelemszerűen az elnyert támogatás bármilyen egységekben felosztható a fenti példák csak a kereteket érzékeltetik a könnyebb érthetőség kedvéért.**

Példa: 500 000 Ft támogatás vegyes felosztása =

400 000 Ft (vállalkozói díj)

+ 089 526 Ft (megbízási díj) + 10 474 Ft (SZOCHO).

1. Megbízási díj esetében a szerződésben a kifizetőt terhelő járulék nélküli összeget kell szerepeltetni. Az elszámolólapon ezen összeg feltüntetésével a megfelelő rovatban automatikusan kiszámolásra kerül a SZOCHO és az összesen érték.
2. Az alanyi adómentes egyéni vállalkozó esetében a szerződésben a támogatási összeget kell feltüntetni. Az **ÁFA tekintetében**, amennyiben alanyi adómentességet választottak az igénybevehető keret 2024. évben max. 12 millió Ft.
3. Vállalkozói díj, valamint a nem AAM egyéni vállalkozás esetében a szerződésben a bruttó összeget (nettó + ÁFA feltüntetésével) kell szerepeltetni. Az elszámoló lapon a nettó feltüntetésével a bruttó kiszámításra kerül.

**Pályázati tevékenység esetében** az alábbi eltérésekre kell figyelemmel lenni.

1. A pályázati tevékenység esetében eltérő elszámoló lapot kell alkalmazni.
2. Az elszámoló lapon meg kell adni a pályázati összegből teljesítendő dologi kiadásokat.
3. Amennyiben a dologi költségek keretében reprezentációs adókötelezettséggel érintett kiadások is szerepelnek úgy az adó mértékét a pályázati összeg terhére kell figyelembe venni.

**Reprezentáció**nak az üzleti, hivatali, szakmai rendezvény, esemény keretében nyújtott vendéglátás (étel, ital) minősül, valamint a rendezvényhez kapcsolódó más olyan szolgáltatás, amely nem közvetlenül kapcsolódik a vállalkozás tevékenységéhez (utazás, szállás, szabadidőprogram). Ezen tételek esetében az adó megfizetésén túl a számla ÁFA-tartama sem helyezhető levonásba.

* reprezentációs adót **az adóalap 1,18-szorosa után kell megfizetni a 15%-os személyi jövedelemadót és a 13%-os szociális hozzájárulási adót** (33,04% a teljes adóteher)
* Példa: **Számla bruttó értéke: 100 000 Ft**

**SZJA** mértékének számítása: 100 000 Ft x 1,18 x 0,15=**17 700 Ft**

**SZOCHO** mértékének számítása: 100 000 Ft x 1,18 x 0,13 = **15 340 Ft**

**Összes** fizetendő adó: **33 040 Ft**

A pályázati tevékenységhez készített elszámoló lapon a megfelelő tétel melletti oszlopban (REPI) elhelyezett x érték esetében automatikusan számolja a táblázat az adó mértékét és összesíti a költségekkel.

**MMK Főtitkárság**

1. **A szerződésben szereplő bruttó megbízási díj összege!** [↑](#footnote-ref-1)
2. **A kifizetőt terhelő SZOCHO mértéke 13%** [↑](#footnote-ref-2)
3. **AAM = alanyi adómentes** [↑](#footnote-ref-3)
4. **A szerződésben szereplő bruttó megbízási díj összege!** [↑](#footnote-ref-4)
5. **A kifizetőt terhelő SZOCHO mértéke 13%** [↑](#footnote-ref-5)